kalixlouiis/myanmar-wikipedia-corpus huggingface dataset:
ချာပရမ် အာရီကွန် (; , , ; ၂ မေ ၁၉၉၆ မွေးဖွား) သည် ထိုင်း အမျိုးသမီး အဆိုတော် တစ်ဦး ဖြစ်ပြီး BNK48 နှင့်AKB48 အဖွဲ့ဝင် ဖြစ်သည်။
သူမသည် ပထမ မျိုးဆက် အဖွဲ့ဝင် ဖြစ်ပြီး ၊ အဖွဲ့၏ လက်ရှိ ခေါင်းဆောင် ဖြစ်သည်။
အနောက်ပွဲတက်ဆောင်ဆိုသည် မြန်မာမင်းတို့၏ နန်းတော်တိုင်းတွင် အနောက်စမုတ်နှင့် တစ်ဆက်တည်း ရှိသော အရှေ့ဘက်တွင် သုံးထပ်ဇေတဝန်ဆောင်ကို ခေါ်သည်။
အနောက်ပွဲတက်ဇေတဝန်ဆောင်တော် ဟုလည်း ခေါ်သည်။
ထိုအဆောင်တွင် သီတင်းကျွတ်သောအခါ မိဖုရား၊ မင်းသမီး၊ ကတော်၊ မယားစသော မင်းမိန်းမတို့က ကန်တော့ပွဲတက်ရသဖြင့် ပွဲတက်ဆောင်ဟု ခေါ်ဆိုသည်။
လူအမြဲနေသော အဆောင်မဟုတ်ပေ။
ထိုအဆောင်တွင် အလယ်က မာရဘင်ကန့်၍ သရက်သားဖြင့်ပြုသော ပဒုမ္မာကြာပွင့်ခံ ပဒုမာသနရာဇပလ္လင်တော် ရှိသည်။
ယင်းပလ္လင်တော်တွင် မင်းဧကရာဇ်နှင့် မိဖုရားခေါင်ကြီး နှစ်ပါးအတူ စံတော်မူ ကန်တော့ခံမြဲ ဖြစ်သည်။
ပွဲတက် အခမ်းအနား အနောက်ပွဲတက် အခမ်းအနားသို့ အရာရှိ မှူးတော်မတ်တော်များ၏ ကတော်နှင့် မယားများ၊ အခမ်းအနား ပါဝင်သူတို့သာ တက်ရောက်ပူဇော် ကန်တော့ရမြဲ ဖြစ်သည်။
ကန်တော့ပွဲ တက်သောအခါ ရာထူးအဆင့်အတန်းအလိုက် နေရာများကို ကြိုတင်ပြင်ဆင် သတ်မှတ်ပိုင်းခြား၍ အတိအကျပြုလုပ် နေရာချထားရသည်။
ပွဲတက်အခမ်းအနား အထုံးအမြိတ် အဆင်တန်ဆာကိုသာ ဝတ်ဆင်၍ ဝတ်ရရိုး ထုံးစံအတိုင်း လိုက်နာရသည်။
အပိုအလိုမရှိ အတိအကျ လိုက်နာရသည်။
ကန်တော့လက်ဆောင်များနှင့် တက်ရောက်ရသည်။
ယင်းအခမ်းအနားသည် အမျိုးသမီးလောကတွင် အလွန်ဂုဏ်ယူရသော အခမ်းအနားဖြစ်ကြောင်း သိရှိရသည်။
ဘကြီးတော်ဘုရားလက်ထက် ပွဲတက်အခမ်းအနား ဘကြီးတော် (စစ်ကိုင်းမင်း)သည် သက္ကရာဇ် ၁၁၈၁-ခု၊ နယုန်လဆန်း ၁၅-ရက်၊ တနင်္လာနေ့တွင် ရွှေထီးရွှေနန်းကို သိမ်းမြန်းစိုးစံတော်မူသည်။
ထိုနှစ် တန်ဆောင်မုန်းလပြည့်ကျော် (၂)ရက်၊ ဗုဒ္ဓဟူးနေ့ ကောင်းမြတ်သော မင်္ဂလာအခါတော်တွင် ပြာသာဒ်တော်ကြီးအတွင်း သီဟာသန ရာဇပလ္လင်တော်ထက် အရှင်မိဖုရားခေါင်ကြီးဘုရားနှင့် တကွ စံပယ်တော်မူသည်။
ထို့နောက် မင်္ဂလာဥကင်သ ဖွင့်တော်မူ၍ သီရိပဝရသုဓမ္မမဟာရာဇဓိရာဇာ ဟူသော တံဆိပ်နာမံတော်ကို ခံတော်မူသည်။
အရှင်မိဖုရားခေါင်ကြီးဘုရားလည်း သီရိပဝရသုဓမ္မမဟာရာဇဓိရာဇာ ဟူသော တံဆိပ်နာမံတော်ကို ခံတော်မူသည်။
မင်းမိဖုရား၊ မင်းညီမင်းသား၊ မှူးတော်မတ်တော်တို့ကိုလည်း ဘွဲ့အမည်အရည် အဆောင်အရွက် ချီးမြှင့်တော်မူသည်။
ယင်း လပြည့်ကျော် (၉)ရက် ဗုဒ္ဓဟူးနေ့တွင် ရွှေလွှတ်တော် ဇေတဝန်ဆောင် သီဟာသန ရာဇပလ္လင်တော်ကို သိမ်းတော်မူသည်။
နတ်တော်လဆန်း (၂)ရက်၊ ကြာသပတေးနေ့တွင် မိဖုရား၊ သားတော်၊ ညီတော်၊ ဆွေတော်မျိုးတော်၊ မှူးတော်မတ်တော်၊ ဗိုလ်မှူး တပ်မှူး၊ စစ်အင်္ဂါ လေးပါး ခြံရံလျက် အရှင်နှစ်ပါး ရတနာရွှေဝေါတော် စီးတော်မူ၍ အရှေ့မျက်နှာ ဦးနှိမ်တံခါးတော်က ထွက်တော်မူပြီးလျှင် ရွှေမြို့တော်ကို လက်ယာရစ် လှည့်လည် သိမ်းတော်မူသည်။
၁၁၈၂-ခု၊ ဝါဆိုလပြည့်ကျော် (၁)ရက်နေ့တွင် အရှင်နှစ်ပါးတို့သည် သီဟာသနရာဇပလ္လင်တော်ထက် စံပယ်တော်မူပြီးလျှင် ဝါဝင်ကန်တော့ခံတော်မူသည်။
ထိုနှစ် သီတင်းကျွတ်လပြည့်ကျော် (၁)ရက်နေ့တွင် သီဟာသနရာဇပလ္လင်တော်ထက် အရှင်နှစ်ပါးစံတော်မူပြီးလျှင် ဝါကျွတ်ကန်တော့ (၃)ရက် ခံတော်မူသည်။
နောက်တစ်ရက်ဆိုင်း၍ သီတင်းကျွတ်လပြည့်ကျော် (၅)ရက်နေ့တွင် အနောက်ပွဲတက် ဇေတဝန်ဆောင်တော် ဥကင်တော် ပဒုမာသန ရာဇပလ္လင်တော်ထက် အရှင်နှစ်ပါး စံတော်မူ၍ အနောက်ပွဲတက် ကန်တော့ခံတော်မူသည်။
အခမ်းအနား အစီအစဉ် အခမ်းအနားတွင် ဘုရင်မင်းမြတ်မှ စိန္ဒာမုနိ မကိုဋ်တော်၊ မဟာမဏိဒုရင်တော်တို့ကို ဆင်ယင်တော်မူသည်။
လယ်ယာတော်က သန်လျက်၊ လက်ဝဲတော်က သားမြီးယပ်ကို စွဲကိုင်တော်မူသည်။
မိဖုရားခေါင်ကြီးမှာ ရတနာဥဂ္ဂတ်တော်၊ မဟာလတ္တာ အဆင်တန်ဆာတော်များကို ဆင်တော်မူသည်။
နောက်တော်က အဆောင်ရ မိဖုရားကြီး၊ မိဖုရားလတ်၊ မိဖုရားငယ်၊ ကိုယ်လုပ်တော်၊ မြို့စားရွာစားတို့မှာ အထိုက်အလျောက် သူကောင်းပြုခံရသည့် ဥဂ္ဂတ်တံဆိပ်တော်များကို ဆင်၍ နောက်က လိုက်ရသည်။
သမိုင်းပါမောက္ခ ဒေါက်တာကျော်ဝင်း(ငြိမ်း) ရေး၊ ညောင်ရမ်းမင်းသား၏ နောက်ဆုံးနေ့ရက်များနှင့် အခြားစာတမ်းများ၊ စာ-၂၇၊ ၂၀၁၅၊ ဒီဇင်ဘာ ယခုအခါတွင် သာသနာရေးနှင့်ယဉ်ကျေးမှုဝန်ကြီးဌာန၏ ပြတိုက်အဖြစ်ဖွင့်လှစ်ထားသည်။
ဗဟိုပို့ဆောင်ဆက်သွယ်ရေးကျောင်း ()သည် ပို့ဆောင်ရေးနှင့် ဆက်သွယ်ရေး ဝန်ကြီးဌာနလက်​အောက်ရှိ သင်တန်း​ကျောင်းတစ်ခုဖြစ်သည်။
သမိုင်း​ကြောင်း မြန်မာနိုင်ငံလွတ်လပ်ရေးရရှိသည့်အချိန်တွင် သယ်ယူပို့ဆောင်ရေး နှင့် ဆက်သွယ်ရေး လုပ်ငန်းများကို ရေကြောင်းနှင့် မြို့ပြလေကြောင်းဝန်ကြီးဌာန ၊ သယ်ယူပို့ဆောင်ရေး၊ စာတိုက် နှင့် ကြေးနန်း ဆက်သွယ်ရေးဝန်ကြီးဌာနဟူ၍ ဝန်ကြီးဌာန (၂)ခု ခွဲ၍ ဖွဲ့စည်း ခဲ့သည်။
၁၉၆၁ ခုနှစ်တွင် ၎င်းဝန်ကြီးဌာန ( ၂ ) ခုကို သယ်ယူပို့ဆောင်ရေးနှင့် လမ်းပန်း ဆက်သွယ်ရေး ဝန်ကြီးဌာနအဖြစ် ပြောင်းလဲ၍ ဖွဲ့စည်းခဲ့သည်။
၁၉၇၂ ခုနှစ် မတ်လတွင် ၎င်းဝန်ကြီးဌာနကို ပို့ဆောင်ဆက်သွယ်ရေးဝန်ကြီးဌာနဟု ပြင်ဆင်၍ လုပ်ငန်းဌာနပေါင်း(၁၇)ခုဖြင့် ဖွဲ့စည်းခဲ့ရာ ဗဟိုပို့ဆောင်ဆက်သွယ်ရေးကျောင်းသည် တစ်ခု အပါအဝင်ဖြစ်ခဲ့ပြီး ကျောင်းကို ၁၉၇၂ ခုနှစ်တွင် ရန်ကုန်မြို့၊ ဆင်မလိုက်သင်္ဘောကျင်း နေရာ၌ စတင်ဖွဲ့စည်းခဲ့သည်။
၁၉၇၈ ခုနှစ်၊ ဇူလိုင်လ (၁၅) ရက်နေ့၌ “ဗဟိုပို့ဆောင်ဆက်သွယ်ရေးကျောင်း” အမည်ဖြင့် မိတ္ထီလာမြို့သို့ ပြောင်းရွှေ့ဖွင့်လှစ်ခဲ့သည်။
ထိုအချိန်က မော်တော်ယာဉ်ဆိုင်ရာသင်တန်းများ ၊ ရထားပို့ဆောင်ရေးဆိုင်ရာသင်တန်း များ ၊ အထွေထွေစီမံခန့်ခွဲမှုသင်တန်း နှင့် ဆက်သွယ်ရေးဆိုင်ရာသင်တန်းများကို လေ့ကျင့် သင်ကြားပေးခဲ့သည်။
၁၉၉၂ ခုနှစ်၊ ဇန်နဝါရီလ(၂၉)ရက်နေ့တွင် ယခင် ပို့ဆောင်ဆက်သွယ်ရေးဝန်ကြီးဌာနကို ပို့ဆောင်ရေး ဝန်ကြီးဌာန၊ ဆက်သွယ်ရေး စာတိုက်နှင့်ကြေးနန်းဝန်ကြီးဌာန ၊ ရထားပို့ဆောင်ရေး ဝန်ကြီး ဌာန ဟူ၍ ဝန်ကြီးဌာန( ၃ ) ခု အဖြစ် ပြင်ဆင်ဖွဲ့စည်းခဲ့ရာ ဗဟိုပို့ဆောင်ဆက်သွယ်ရေး ကျောင်းသည် ရထားပို့ဆောင်ရေးဝန်ကြီးဌာနအောက်တွင် ပါဝင်ခဲ့သည်။
သို့ဖြစ်ပါ၍ ၂၉ . ၁ . ၁၉၉၂ ရက်နေ့မှစ၍ ဆက်သွယ်ရေးဆိုင်ရာ သင်တန်းများ မပါဝင်တော့ဘဲ မော်တော် ယာဉ်ဆိုင်ရာ ၊ ရထားပို့ဆောင်ရေးဆိုင်ရာသင်တန်းများ နှင့် အထွေထွေစီမံခန့်ခွဲမှုသင်တန်းများ ကိုသာ ပို့ချခဲ့သည်။
၂၀၀၆ ခုနှစ် မှစ၍ ဂဟေအခြေခံ နှင့် စက်ဆင်အခြေခံသင်တန်းတို့ကို မြန်မာ့မီးရထား၊ဒီဇယ် စက်ခေါင်းစက်ရုံ (ရွာထောင်)ရှိ Rail Transportations Training Center ( RTTC ) ကျောင်း၌ ပြောင်းရွှေ့တက်ရောက်ခဲ့ကြသည့်အတွက် ကျောင်းတွင် စက်ဆင်အခြေခံ သင်တန်းကို မဖွင့်လှစ်တော့ဘဲ လျှပ်စစ်အခြေခံသင်တန်းတစ်မျိုးတည်းကိုသာ ဖွင့်လှစ်ခဲ့သည်။
၁၉-၆-၂၀၁၅ ရက်နေ့ ဒုတိယဝန်ကြီး ( ရထား ) ကျောင်းသို့လာရောက်စဉ် ရထားဆိုင်ရာ ဆက်သွယ်ရေးသင်တန်းများ ဖွင့်လှစ်ရန် လမ်းညွှန်မှုပြုခဲ့ပါသဖြင့် ၂၀၁၅-၂၀၁၆ သင်ကြား လေ့ကျင့်ရေးနှစ်တွင် ရထားဆိုင်ရာဆက်သွယ်ရေးသင်တန်း(၃)မျိုးဖွင့်လှစ် ပို့ချပေးနိုင်ခဲ့သည်။
၃၀. ၃ . ၂၀၁၆ ရက်နေ့တွင် ပို့ဆောင်ရေးဝန်ကြီးဌာန ၊ ရထားပို့ဆောင်ရေးဝန်ကြီးဌာန၊ သတင်းအချက်အလက်နည်းပညာ နှင့် ဆက်သွယ်ရေး ဝန်ကြီးဌာနတို့အား ပေါင်းစည်း၍ ပို့ဆောင်ရေးနှင့် ဆက်သွယ်ရေး ဝန်ကြီးဌာနအဖြစ် ပြင်ဆင်ဖွဲ့စည်းခဲ့သဖြင့် ‌ကျောင်းသည် ပို့ဆောင်ရေးနှင့် ဆက်သွယ်ရေး ဝန်ကြီးဌာန၏ လက်အောက်ခံ ဌာန ၊လုပ်ငန်း (၁၈) ခု အနက် (၁) ခုအပါအဝင် ဖြစ်ခဲ့သည်။
လက်ရှိအခြေအနေတွင် စီမံခန့်ခွဲမှုဆိုင်ရာသင်တန်းများ ၊ ကွန်ပျူတာသင်တန်းများ ၊ ရထားဆိုင်ရာသင်တန်းများ ၊ မော်တော်ယာဉ်ဆိုင်ရာသင်တန်းများ ၊ စက်မှုလက်မှုဆိုင်ရာ သင်တန်းများနှင့် ဆက်သွယ်ရေးဆိုင်ရာသင်တန်းများ ဖွင့်လှစ် သင်ကြားပေး လျက်ရှိသည်။
ဖွဲ့စည်းပုံ ​ကျောင်းအုပ်ကြီး ဒုတိယ​ကျောင်းအုပ်ကြီး ညွှန်ကြား​ရေးမှူး (သင်ကြား​လေ့ကျင့်​ရေး) ဒုညွှန်ကြား​ရေးမှူး (၂ဦး) ကထိက (စာ​ပေ) ကထိက (ပစ္စည်း) ကထိက (မထသ) ကထိက (ရထား) ကထိက (စက်မှုလက်မှု) ကထိက (ဆက်သွယ်​ရေး) လက်ထောက်ကထိကများ ညွှန်ကြား​ရေးမှူး (စီမံခန့်ခွဲ​ရေး) ဒုညွှန်ကြား​ရေးမှူး လက်​ထောက်ညွှန်ကြား​ရေးမှူး (၂ဦး) ကိုးကား Category:မြန်မာနိုင်ငံရှိ အစိုးရအဖွဲ့အစည်းများ Category:မန္တလေးတိုင်းဒေသကြီး။
thumb| တိမ်တိုက်ကွန်ပျူတာ ရူပကအလင်္ကာ - ကွန်ရက်ချိက်ဆက်ထားသော ကွန်ပျူတာ နှင့် စက်ပစ္စည်းများကို အသုံးပြုသူမှ တစ်ခုချင်း ကွပ်ကဲရန် မလိုပဲ ဝန်ဆောင်မှုပေးသူမှ စက်ကရိယာ နှင့် ဆော့ဖ်ဝဲရ်များ အားလုံးကို ပေါင်းစပ်၍ စနစ်တစ်ခုအဖြစ် ဝန်ဆောင်မှုပေးခြင်းကို ရုပ်လုံးသန္တာန် မကွဲပြားသော တိမ်တိုက်တစ်ခုအဖြစ် နှင့် တင်စားခေါ်ဆိုခြင်း ဖြစ်သည်။
တိမ်တိုက် ကွန်ပျူတာ () ဆိုသည်မှာ သိုလှောင်မှု၊ တွက်ချက်မှု နှင့် အသုံးချမှု စွမ်းအား ကွန်ပျူတာ အရင်းအမြစ် () များကို လူကိုယ်တိုင် တိုက်ရိုက် စီမံခန့်ခွဲရန် မလိုအပ်ဘဲ လိုအပ်လျှင် လိုအပ်သလို အလိုအလျှောက် ပေးစွမ်းနိုင်သော ကွန်ပျူတာစနစ် ဖြစ်သည်။
အင်တာနက် ပေါ်မှ လူအများသုံး နိုင်သော အချက်အလက် သိုမှီးရာ ဗဟို ဌာနကြီးများကို ရည်ညွန်းရာ တွင် တိမ်တိုက် ကွန်ပျူတာ ဟု ရည်ညွန်း သုံးနှုံးလေ့ရှိသည်။
အလွန်ကြီးမားသော တိမ်တိုက် ကွန်ပျူတာ စနစ်ကြီးများကို ကမ္ဘာ့ နေရာအနှံ့ တွင် ဗဟိုဌာနများ ဖြန့်ခွဲ ထားရှိလေ့ရှိသည်။
တိမ်တိုက်စနစ်များ လုပ်ငန်းဌာန တစ်ခုအတွက် ကန့်သတ် တည်ထောင်ထားသော တိမ်တိုက် ကွန်ပျူတာ စနစ် ကို လုပ်ငန်းသုံးတိမ်တိုက် ()၊ လုပ်ငန်းဌာန အများအပြား အသုံးပြု နိုင်သော တိမ်တိုက် ကွန်ပျူတာ စနစ် ကို လူထုတိမ်တိုက် () ဟု ခေါ်ဆိုကြသည်။
ထို တိမ်တိုက်စနစ် နှစ်မျိုး စလုံး အသုံးချနိုင်သော စနစ်ကို ပေါင်းစပ်တိမ်တိုက် () ဟု ခေါ်ဆိုသည်။
ကမ္ဘာ့ အကြီးမားဆုံး တိမ်တိုက် ကွန်ပျူတာ စနစ်မှာ အမေဇုံ ၏ Amazon AWS ဖြစ်သည်။
https://www.zdnet.com/article/amazon-aws-everything-you-should-know-about-the-largest-cloud-provider/ အားသာချက် တိမ်တိုက် ကွန်ပျူတာစနစ်၏ အဓိက အားသာချက် များမှာ အသုံးပြုသူများ အတွက် စနစ်တစ်ခုစတင် တည်ထောင်ရန် ကုန်ကျစရိတ်နည်းခြင်း စနစ်ကို ပေါ့ပါး သွက်လက်စွာ ပြောင်းလဲနိုင်ခြင်း စနစ်ကြီးမားပါက ပို၍ စရိတ် သက်သာခြင်း ထိန်းသိမ်း စရိတ် သက်သာခြင်း ကွန်ပျူတာ အရင်းအမြစ် လိုအပ်ချက် များကို ကြိုတင်ခန့်မှန်းရန် မလိုခြင်း နှင့် ကွန်ပျူတာစနစ် တစ်ခုကို ကမ္ဘာအနှံ့ အလွန်လျင်မြန်စွာ ဖြန့်ကျက်ချထားနိုင်ခြင်း တို့ ဖြစ်သည်။
ကျမ်းကိုး Category:တိမ်တိုက် ကွန်ပျူတာ။
ဦးသန့်စင်​မောင်သည် ပို့ဆောင်ရေးနှင့် ဆက်သွယ်ရေး ဝန်ကြီးဌာန၏ ပြည်​ထောင်စုဝန်ကြီး အဖြစ် ၂၀၁၆ခုနှစ်မှ ၂၀၂၁ခုနှစ်အထိ တာဝန်ထမ်း​ဆောင်ခဲ့သူဖြစ်သည်။
၂၀၁၅​ရွေး​ကောက်ပွဲတွင် မုံရွာမြို့နယ်အတွက် ပြည်သူ့လွှတ်​တော် ကိုယ်စားလှယ်အဖြစ် ​ရွေးချယ်ခံခဲ့ရပြီး မတ်လ၂၂ရက်​နေ့တွင် သမ္မတသစ်ဦးထင်​ကျော်က ဝန်ကြီးအဖြစ် အဆိုပြုခဲ့သည်။
အ​စောပိုင်းဘဝနှင့် ပညာ​ရေး ၁၉၅၃ခုနှစ် နိုဝင်ဘာ၁၅ရက်​နေ့တွင် မုံရွာမြို့နယ်အတွင်း၌ ဖွားမြင်ခဲ့သည်။
ရန်ကုန်ဝိဇ္ဇာနှင့်သိပ္ပံတက္ကသိုလ်မှ သင်္ချာဘာသာရပ်ဖြင့် M.Sc. ဘွဲ့ရရှိခဲ့သည်။
အစိုးရအလုပ် ပုသိမ်​ကောလိပ်နှင့် ရန်ကုန်ဝိဇ္ဇာသိပ္ပံတက္ကသိုလ်တို့တွင် နည်းပြအဖြစ် စတင် ဝင်​ရောက်ခဲ့သည်။
ထို့​နောက် မြန်မာ့မီးရထားသို့ လက်​ထောက်မန်​နေဂျာအဖြစ် ​​ပြောင်းခဲ့ပြီး အ​ထွေ​ထွေမန်​နေဂျာဘဝဖြင့် အငြိမ်းစားယူခဲ့သည်။
၂၀၁၅​ရွေး​ကောက်ပွဲတွင် မုံရွာမြို့နယ်ပြည်သူ့လွှတ်​တော် ကိုယ်စားလှယ်အဖြစ်​ရွေး​ကောက်ခံရသည်။
သမ္မတအသစ်ဦးထင်​ကျော်က ပို့ဆောင်ရေးနှင့် ဆက်သွယ်ရေး ဝန်ကြီးဌာန ပြည်​ထောင်စုဝန်ကြီးအဖြစ် အဆိုပြုခဲ့ပြီး မတ်လ၂၄ရက်​နေ့တွင် ပြည်​ထောင်စုလွှတ်​တော်ကအတည်ပြုကာ မတ်လ၃၀ရက်​နေ့တွင် စတင်တာဝန်ထမ်း​ဆောင်ခဲ့သည်။
ဦး​အောင်ကို (သူရဦး​အောင်ကို) သည် ၂၀၁၆ခုနှစ်မှ ၂၀၂၁ခုနှစ်အထိ သာသနာရေးနှင့် ယဉ်ကျေးမှု ဝန်ကြီးဌာန၏ ပြည်ထောင်စုဝန်ကြီး အဖြစ် တာဝန်ထမ်းဆောင်ခဲ့သူ ဖြစ်သည်။
၂၀၁၅ခုနှစ်အထိ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ၏ ဗဟိုပါတီဝင်တစ်ဦးဖြစ်ခဲ့သူလည်းဖြစ်သည်။
၂၀၂၁မြန်မာနိုင်ငံစစ်အာဏာသိမ်းခံရခြင်းတွင် ဖမ်းဆီးခံရပြီး ထောင်၁၂နှစ်ချခံရကာ ၂၀၂၃ ဇန်နဝါရီ၃ရက်တွင် ပြန်လွတ်သည်။
လွှတ်​တော်ကိုယ်စားလှယ် ဗိုလ်မှူးချုပ်​ဟောင်းတစ်ဦးဖြစ်သူ သူရဦး​အောင်ကိုသည် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ၏ ဗဟိုအုပ်ချုပ်​ရေး​ကော်မတီဝင်တစ်ဦးအဖြစ် ၁၉၉၇ခုနှစ်မှ စတင်လုပ်ကိုင်ခဲ့သည်။
ဥ​ရောပသမဂ္ဂ၏ ပိတ်ဆို့အ​ရေးယူခံရသည့် မြန်မာအစိုးရအဖွဲ့ဝင်များထဲမှ တစ်ဦးဖြစ်ကာ ၂၀၀၃ခုနှစ်က သာသနာရေး ဝန်ကြီးဌာန ဒုတိယဝန်ကြီးအဖြစ် လုပ်ကိုင်ရာမှ လူသိများလာသည်။
၂၀၀၇ခုနှစ်တွင် ဩစ​တြေးလျ၏ ပိတ်ဆို့မှုခံခဲ့ရသည်။
၂၀၁၀​ရွေး​​ကောက်ပွဲတွင် ချင်းပြည်နယ်၊ ကန်ပက်လက်မြို့နယ်အတွက် ပြည်သူ့လွှတ်​တော်ကိုယ်စားလှယ်အဖြစ် ကြံ့ခိုင်​ရေးပါတီမှ အ​ရွေးခံခဲ့ရသည်။
​​နောက်ပိုင်းတွင် သူရဦးရွှေမန်း အပါအဝင် ကြံ့ခိုင်​ရေးဗဟို​ကော်မတီဝင်များ ထုတ်ပယ်ခံရမှုတွင် ဦး​အောင်ကိုပါ ပါဝင်ခဲ့သည်။
ဝန်ကြီး ဦးသန်းရွှေ၏ အစိုးရအဖွဲ့တွင် သူရဦးမြင့်​မောင် လက်​အောက်၌ သာသနာ​ရေးဒုဝန်ကြီးအဖြစ် လုပ်ကိုင်ခဲ့သည်။
ထို့အပြင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ၏ ဗဟို​ကော်မတီဝင်အဖြစ် လုပ်ကိုင်ခဲ့ကာ ၂၀၁၂တွင် ပါတီအတွင်း​ရေးမှူးဖြစ်ခဲ့သည်။
သူသည် ပြည်သူ့လွတ်​တော်ဥက္ကဋ္ဌ ဦးရွှေမန်း၏ ရင်းနီး​သော မိတ်​ဆွေဖြစ်သည်။
၂၀၁၅​ရွေး​ကောက်ပွဲမတိုင်မီ ဩဂုတ်လတွင် ပါတီဗဟို​ကော်မတီဝင်မှ ထုတ်ပယ်ခံကြရသည်။
၂၀၁၅​ရွေး​ကောက်ပွဲအပြီးတွင် ကြံ့ခိုင်​ရေးပါတီမှ နုတ်ထွက်ခဲ့ပြီး အနိုင်ရပါတီ​ခေါင်း​ဆောင် ​ဒေါ်​အောင်ဆန်းစုကြည်ကို ချဉ်းကပ်ခဲ့သည်။
ဝန်ကြီးဌာန၂ခု​ပေါင်းကာ အသစ်ဖွဲ့ထားသည့် သာသနာရေးနှင့် ယဉ်ကျေးမှု ဝန်ကြီးဌာန တွင် ပြည်​ထောင်စုဝန်ကြီးဖြစ်လာခဲ့သည်။
ဦးအောင်ကိုသည် ၂၀၁၇ ခုနှစ်က ဘာသာရေးအဖွဲ့တစ်ခုဖြစ်သော စစ်တပ်ကိုထောက်ခံသည့် မဘသအဖွဲ့ကို ဖျက်သိမ်းရာတွင် အဓိကအခရာကျသူလည်းဖြစ်သည့်အပြင် ဝရမ်းပြေးဖြစ်သော ဦးဝီရသူသည် လွတ်မြောက်နေဆဲဖြစ်သည်မှာ စစ်တပ်ထိန်းချုပ်မှုအောက်တွင်ရှိသော ပြည်ထဲရေးဝန်ကြီးဌာန၏ ရဲတပ်ဖွဲ့ကို လူထုရွေးကောက်ခံအစိုးရက ဩဇာမသက်ရောက်သောကြောင့်ဖြစ်သည်ဟူသော စကားရပ်ကို ၂၀၂၀ ဇန်နဝါရီ၌ ဘာသာပေါင်းစုံတွေ့ဆုံပွဲတစ်ခုတွင် ပြောကြားခဲ့သည်လည်းရှိခဲ့သည်။
ထိုစကားရပ်နှင့်ပတ်သက်၍ စစ်တပ်ပြောရေးဆိုခွင့်ရှိသူ ဇော်မင်းထွန်းက ဖေဖော်ဝါရီတွင် စစ်တပ်ကိုဂုဏ်သိက္ခာညှိုးနွမ်းစေမှုဖြင့် အစိုးရအား ၎င်းကိုအရေးယူရန်တောင်းဆိုဖူးသည်လည်းရှိခဲ့၏။
တရားစွဲဆိုခံရခြင်း သူရဦးအောင်ကိုအား စစ်ကောင်စီမှ ၂၀၁၅-၂၀၂၁ အန်အယ်လ်ဒီအစိုးလက်ထက်အတွင်း သာသနာရေးဝန်ကြီးတစ်ဦးအဖြစ် တာဝန်ယူစဉ် သာသနာရေးဆိုင်ရာဆုတံဆိပ်များကို လူပုဂ္ဂိုလ်များအားချီးမြှင့်ရာ၌ လာဘ်စားခဲ့သည်ဟူသောအကြောင်းပြချက်ဖြင့် တရားစွဲဆိုခဲ့သည်။
တရားစွဲဆိုရခြင်းမှာ အဂတိလိုက်စားမှု တိုက်ဖျက်ရေးကော်မရှင်က စုံစမ်းစစ်ဆေးရေးအဖွဲ့ဖွဲ့ကာ စုံစမ်းစစ်ဆေးသည်ဟု ၎င်းတို့၏သတင်းစာများတွင်ဖော်ပြထားသည်။
ဖော်ပြချက်များတွင် မည်ရွေ့မည်မျှပမာဏ လာဘ်ယူခဲ့သည်ဟုလည်း ဖော်ပြထား၏။
ယင်းနောက် ရန်ကုန်တိုင်းဒေသကြီးတရားလွှတ်တော်က သူရဦးအောင်ကို အား ပြစ်မှုထင်ရှားသည်ဟု ဆုံးဖြတ်ခဲ့ပြီး ၂၀၂၂ ခုနှစ်၊ မတ်လ ၁၄ ရက်နေ့တွင် အလုပ်နှင့်ထောင်ဒဏ် ၁၂ နှစ် ကျခံစေရန် အမိန့်ချမှတ်ခဲ့သည့်အပြင် ရွှေပန်းကန်၊ငွေကျပ်သိန်း၁၀၀နှင့် Ford Everest Titanium မော်တော်ယာဉ် တစ်စီးတို့အား ပြည်သူ့ဘဏ္ဍာအဖြစ်သိမ်းဆည်းစေရန် ထည့်သွင်းကာ အမိန့်ချမှတ်ခဲ့သည်။
စွပ်စွဲချက်များနှင့် ပတ်သတ်ပြီး သူရဦးအောင်ကိုဘက်က ၎င်းတွင် အပြစ်မရှိကြောင်း အထောက်အထားဖြင့်ခု ခံချေပသက်သေပြနိုင်ခဲ့သည်ဟု ဖော်ပြထားချက်များလည်းရှိသည်။
အလုပ်နှင့်ထောင်ဒဏ် ၁၂ နှစ် ပြစ်ဒဏ်ချမှတ်ခံရသည့် ၂၀၂၂ ခုနှစ် မတ်လ ၁၄ ရက်နေ့တွင်ပင် နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌက သူရဦးအောင်ကို ကိုရာဇဝတ်ကျင့်ထုံးဥပဒေပုဒ်မ၄၀၁၊ပုဒ်မခွဲ ၁အရ ကျခံနေသည့်ပြစ်ဒဏ်၏ ထက်ဝက်ဖြစ်သော ၆နှစ်အား လွတ်ငြိမ်းချမ်းသာခွင့်ပြုပေးခဲ့သည်။
ဧရာဝတီနှင့်Myanmar Nowတို့က စစ်ကောင်စီ၏ ဖမ်းဆီးထောင်ချမှုအပေါ် ရန်ငြိုးဖြင့် ဆောင်ရွက်မှု၊ပြစ်ဒဏ်လျှော့ပေးမှုက နိုင်ငံရေး အမြတ်ထုတ်မှုစသည်ဖြင့် ရှုမြင်ကြသည်။
၂၀၂၃ခုနှစ် ဇန်နဝါရီလ ၃ရက်နေ့ ညနေပိုင်းတွင် စစ်ကောင်စီ၏ လွတ်ငြိမ်းဖြင့် သူရဦးအောင်ကို ပြန်လွတ်လာသည်။
ဆရီဘာနား သဘာဝထိန်းသိမ်းရေးနယ်မြေ သည် ဘူဂေးရီးယားနိုင်ငံ အရှေ့မြောက်ပိုင်း (ဒိုးဘရူးဂျာ တောင်ပိုင်းဒေသ) တွင် ရှိသော သဘာဝထိန်းသိမ်းရေး နယ်မြေ တစ်ခု ဖြစ်ပြီး အမည်တူ ကျေးရွာတစ်ခု ၏ အနီးတွင် တည်ရှိကာ ဆီလီစထရာမြို့၏ အနောက်ဘက် ၁၈ ကီလိုမီတာ နှင့် ဒန်ညုမြစ် ၏ တောင်ဘက် ၂ ကီလိုမီတာ အကွာတွင် တည်ရှိသည်။
ထိုနယ်မြေတွင် ဆရီဘာနားရေကန် နှင့် ပတ်ဝန်းကျင်ဒေသများ ပါဝင်ပြီး ရောမခေတ်က ဖောက်လုပ်ခဲ့သော ဗီယာ ပွန်တီကာ လမ်းပေါ်တွင် တည်ရှိကာ ဥရောပမှ အာဖရိကသို့ ငှက်များ ရွှေ့ပြောင်းသွားလာသော လမ်းကြောင်းပေါ်တွင်လည်း ရှိသည်။
ထိန်းသိမ်းရေးနယ်မြေတွင် ၆ စတုရန်းကီလိုမီတာမျှ ရှိသော ကာကွယ်စောင့်ရှောက်ထားသော ဒေသနှင့် ကြားခံဒေသ ၅.၄ စတုရန်းကီလိုမီတာရှိသည်။
ကန်၏ အနက်မှ ၁ မီတာမှ ၃ မီတာ အထိ ရှိသည်။
ဆောက်လုပ်ဆဲ ပြတိုက်တစ်ခုရှိပြီး ထိန်းသိမ်းရေးနယ်မြေတွင် တွေ့ရသော မျိုးစိတ်များကို ရုပ်လုံးသွင်း စုဆောင်းပြသရန် စီစဉ်လျက် ရှိသည်။
အကီရာ မီယာဝါကီ ( 宮脇 昭၊ ၁၉၂၈ ခု၊ ဇန်နဝါရီလ ၂၉ ဖွား) သည် ဂျပန်လူမျိုး ရုက္ခဗေဒ ပညာရှင်ဖြစ်သည်။
အပင် ဂေဟသဘောကို ကျွမ်းကျင်ပြီး သဘာဝသစ်တောများနှင့် မျိုးစေ့များအကြောင်းတွင် နှံ့စပ်သည်။
မြေညံ့များတွင် သစ်ပင်များ ပြန်ပေါက်စေရန် ကမ္ဘာ့ နေရာအနှံ့တွင် လုပ်ဆောင်နေသည်။
ယိုကိုဟားမား အမျိုးသား တက္ကသိုလ်မှ ၁၉၉၃ ခုတွင် ဂုဏ်ထူးဆောင်ပါမောက္ခ ရာထူး ပေးသည်။
နိုင်ငံတကာ ဂေဟဗေဒလေ့လာရေး ဂျပန် စင်တာ၏ ဒါရိုက်တာလည်း ဖြစ်သည်။
၂၀၀၆ ခုတွင် အပြာရောင်ကမ္ဘာမြေဆု ရခဲ့သည်။
ငယ်ဘဝနှင့် ပညာရေး အကီရာကို အိုကာယာမာမြို့တွင် ၁၉၂၈ ခု၊ ဇန်နဝါရီလ ၂၉ ရက်၌ မွေးသည်။
၁၉၅၂ ခုတွင် ဟီရိုရှီးမား တက္ကသိုလ်မှ ဇီဝဗေဒနှင့် ဘွဲ့ရသည်။
၁၉၅၈ မှ ၆၀ ထိအောင် ဂျာမနီ၌ ဧည့်သုတေသီအဖြစ် သွားလုပ်သည်။
၁၉၆၁ တွင် ဟီရိုရှီးမား တက္ကသိုလ်မှပင် ဒေါက်တာဘွဲ့ ရသည်။
ထို့နောက်တွင်မူ ယိုကိုဟားမား အမျိုးသား တက္ကသိုလ်၌ သုတေသီ ဖြစ်လာသည်။
၁၉၆၂ ခုမှ ၇၃ ခုတိုင် လက်​ထောက်ပါမောက္ခအဖြစ် လုပ်ကိုင်သည်။
၁၉၇၃ တွင် ထိုတက္ကသိုလ်၌ သဘာဝပတ်ဝန်းကျင်သိပ္ပံနှင့် နည်းပညာဌာနကြီး ပေါ်လာသည့်အခါ ရှေ့ဆောင်ပါမောက္ခအဖြစ် တာဝန်ယူသည်။
၁၉၉၃ ခုတိုင် ထိုရာထူးကို လုပ်ကိုင်သည်။
ဘွဲ့ထူးဂုဏ်ထူးများ ၁၉၉၃ ခုတွင် ဟိုကိုဟားမား အမျိုးသား တက္ကသိုလ်က ဂုဏ်ထူးဆောင်ပါမောက္ခ ဘွဲ့ပေးသည်။
အပြာရောင်ကမ္ဘာမြေဆုကို (Blue Plant Prize) ကို ၂၀၀၆ ခုတွင် ရသည်။
thumb ပေါလု ကွေလို (Paulo Coelho ၊ ၁၉၄၇ ခု၊ ဩဂုတ်လ ၂၄ ဖွား) သည် ဘရာဇီးလူမျိုး စာရေးဆရာ ဖြစ်သည်။
လူသိအများဆုံး စာရေးဆရာများအနက် တစ်ဦးဖြစ်ပြီး ကမ္ဘာအနှံ့အပြားမှ ဆုများကို ရထားရာ ကမ္ဘာစီးပွားရေးဖိုရမ်မှ သလင်းဆု (Crystal Award) နှင့် ပြင်သစ်မှ ဂုဏ်ပြုထိုက်သူဆု (Legion d'honneur) တို့ ပါဝင်သည်။
ငယ်ဘဝနှင့် ပညာရေး ပေါလုကို ရီယိုဒီဂျနဲရိုးမြို့၌ ၁၉၄၇ ခု၊ ဩဂုတ်လ ၂၄ ရက်တွင် မွေးသည်။
ဖခင်မှာ အင်ဂျင်နီယာတစ်ဦး ဖြစ်သည်။
အသက် ၁၆ နှစ်တွင် အတွေးအမြင် ခြားနားမှုကြောင့် မိဘများက စိတ်ရောဂါကု ဆေးရုံသို့ ပို့သည်။
အသက် ၂၀ အရွယ် ဆေးရုံမှ မဆင်းမီအထိ (၃) ကြိမ်ခန့် ထွက်ပြေးဖူးသည်။
မိဘများ၏ ဆန္ဒအတိုင်း ဥပဒေကျောင်းသို့ တက်သည်။
တစ်နှစ်ခန့်အကြာတွင် ကျောင်းထွက်ကာ ဟစ်ပီဆန်ဆန် နေထိုင်ခဲ့သည်။
တောင်အမေရိက၊ မြောက်အမေရိုနှင့် ဥရောပတို့သို့ ခြေဆန့်သည်။
၁၉၆၀ ဝန်းကျင်တွင် ဆေးစွဲနေပြီ ဖြစ်သည်။
ဘရာဇီးသို့ ပြန်ရောက်သော် တေးရေးဆရာအဖြစ် အသက်မွေးသည်။
သူ၏ စာသားများမှာ လက်ဝဲဆန်သည်ဟု ယူဆသဖြင့် ၁၉၇၄ ခုတွင် စစ်အစိုးရက ထောင်ချသည်။
စာရေးဆရာဘဝသို့ မရောက်မီ သရုပ်ဆောင်၊ ဂျာနယ်လစ်နှင့် ကဇာတ်ရုံဒါရိုက်တာများအဖြစ် လုပ်ကိုင်သည်။
စာပေ လှုပ်ရှားမှု ၁၉၈၂ ခုတွင် ပထမဆုံးစာအုပ် ငရဲပိဋကတ် (Hell Archives) အမည်ရှိ စာအုပ်ကို ထုတ်သည်။
ထိုစာအုပ်မှာ လူမသိ သူမသိ မြုပ်သွားသည်။
၁၉၈၆ ခုတွင် မိုင် (၅၀၀) ကျော်ဝေးသည့် စပိန် အနောက်မြောက်ဘက်သို့ ဆန်တီယာဂို−ကွန်ပိုစတယ်လာလမ်း ((Road of Santiago de Compostela) မှ သွားရင်း ဇာတ်လမ်းရလာသည်။
ထိုအကြောင်းကို အမြိုက်လမ်း (The Pilgrimage) အမည်ဖြင့် စာအုပ်ရေးသည်။
ထိုစာအုပ်မှာလည်း အရင်းကျေရုံသာ ဖြစ်ရာ နောက်တစ်နှစ်ရေးသည့် အဂ္ဂိရတ်သမား (The Alchemist) ကို ထုတ်ဝေသူက အုပ်ရေ (၉၀၀) သာ ထုတ်ပေးပြီး ထပ်မထုတ်တော့။
သို့ဖြစ်၍ အခြားထုတ်ဝေသူနှင့် ထပ်မံ လက်တွဲရသည်။
အဂ္ဂိရတ်သမား စာအုပ်မှာ အုပ်ရေ (၆၅) သန်း ရောင်းရပြီး သမိုင်းတွင် အရောင်းရဆုံး စာအုပ်များအနက် တစ်အုပ် ဖြစ်လာသည်။
ဘာသာပေါင်း (၇၁) ဘာသာမှ ပြန်ဆိုရသည်။
သက်ရှိထင်ရှား စာရေးသူ၏ ဘာသာပြန် အများဆုံးစာအုပ်အဖြစ် ဂင်းနစ်စံချိန် တင်ခဲ့သည်။
မြန်မာဘာသာသို့ ပြန်ဆိုမှုများ ခေါင်းစဉ်ဘာသာပြန် ခေါင်းစဉ်ပြန်ဆိုသူထုတ်ဝေနှစ်ထုတ်ဝေသူမှတ်ချက်The Alchemistသိုးကျောင်းသားနှင့် ဖိုဝိဇ္ဇာအဲ့လှအောင်စိတ်ကူးချိုချိုသိုးကျောင်းသားရဲ့ အနတ္တလွင်ပြင်မိုးသက်ဟန်နွယ်နီ စာအုပ်တိုက်လောကမာယာမြတ်ငြိမ်းThe Zahirဇာဟိရ်သူရိန်ဝင်းဇာဟိရ်ဒီနိုဗို၂၀၁၈ကံ့ကော်ဝတ်ရည်Eleven Minutesဆယ့်တစ်မိနစ်ဒီနိုဗို၂၀၁၇ကံ့ကော်ဝတ်ရည်The Devil and Miss Prymမိစ္ဆာနှင့် မစ္စ ပရမ်းဒေါက်တာ ခင်မောင်ညိုStories for Parents, Children and Granchildrenပေါ် လိုကိုဟို၏ ဒဿနစာစုများသစ္စာနီ၂၀၁၇မြစ်ကွေ့ စာအုပ်တိုက် ကိုးကား Category:၁၉၄၇ မွေးဖွားသူများ။
ဟာရိုး ရော်ဘင် ( ၊ ၁၉၁၆−၁၉၉၇) သည် အမေရိကန် စာရေးဆရာ ဖြစ်သည်။
အရောင်းသွက်စာအုပ် ၂၅ ကျော် ရေးခဲ့ပြီး သူ၏ စာအုပ်များကို ဘာသာစကား ၃၂ မျိုးဖြင့် ဘာသာပြန် ဆိုခြင်း ခံရသည့်အပြင် အုပ်ရေ သန်း (၇၅၀) ကျော် ပုံနှိပ်ရသည်။
ငယ်ဘဝ ဟာရိုးကို ၁၉၁၆ ခု၊ မေလ ၂၁ ရက်တွင် နယူးယောက်မြို့၌ မွေးသည်။
မိဘမဲ့ ဖြစ်၍ ဂျူးမိသားစုက မွေးစားသည်။
နောင်သော် ရုရှားမှ နိုင်ငံကူး ဆေးစပ်သမား ဖခင် ပေါ်လာသည်။
ဖခင်၊ မိထွေးနှင့်အတူ ဘရွတ်ကလင်၌ ကြီးသည်။
၁၉၂၀ ဝန်းကျင်တွင် ကျောင်းထွက်ကာ အလုပ်မျိုးစုံ လုပ်ခဲ့သည်။
၁၉၄၀ မှ ၅၇ ကာလတွင် ယူနီဗာဆယ် ရုပ်ရှင် (Universal Pictures) ၌ စာရေးဘဝမှသည် အမှုဆောင်အဆင့်အထိ လုပ်ကိုင်သည်။
စာပေ လှုပ်ရှားမှု ပထမဆုံး စာအုပ်မှာ ၁၉၄၈ ထုတ် သူစိမ်းကို မတိမ်းလေနဲ့ (Never Love a Stranger) ဖြစ်သည်။
ရုပ်ရှင်လောကအကြောင်း ရေးသည့် အိပ်မက်ကုန်သည်များ (Dream Merchants) ကြောင့် လူသိများလာသည်။
၁၉၅၂ ခုထုတ် ဒန်နီဖစ်ရှာအတွက် ခဲတစ်လုံး (A Stone for Danny Fisher) မှာ ၁၉၅၈ ခုတွင် အဲလဗစ် ပရက်စလေ ခေါင်းဆောင်ပါဝင်ကာ ရုပ်ရှင်အဖြစ် ရိုက်ကူးခံရသည်။
မြန်မာဘာသာသို့ ပြန်ဆိုမှုများ ခေါင်းစဉ်ပြန်ဆို ခေါင်းစဉ်ပြန်ဆိုသူထုတ်ဝေနှစ်ထုတ်ဝေသူမှတ်ချက်Never Leave Meပစ်မသွားနဲ့ အချစ်ရယ်မောင် မိုးသူ၁၉၈၆မြဝတ်ရည် စာပေdreams die first (အိမ်မက္တစေ) ရှစ်စပ္ကဂျင်​​​ခြေလည် (အထောက်တော္လှအောင်) ပုဂ္ဂိုလ်ရေးရာ ၁၉၃၇ ခုတွင် အထက်ကျောင်းတက်စဉ်က ငယ်ချစ်ဖြစ်သည့် လီလီယန် မာ့ချနီဗစ် (Lilian Machnivitz) နှင့် ပထမဆုံး လက်တွဲသည်။
၁၉၆၂ ခုတွင် ကွာပြဲသည်။
ဒုတိယဇနီး ဂရေ့ ပါလာမို (Grace Palermo) နှင့် ၁၉၆၅ တွင် လက်ထပ်ရာ ၁၉၉၀ အစောပိုင်းတွက် ပြတ်စဲကြသည်။
၁၉၉၂ ရောက်သော် ဂျန် စတပ် (Jann Stapp) နှင့် စုံဖက်ရာ ကွယ်လွန်သည်အထိ ဖြစ်သည်။
ဘဝနိဂုံး ၁၉၉၇ ခု၊ အောက်တိုဘာလ ၁၄ ရက်တွင် နှလုံးအားနည်းသည့် ဝေဒနာနှင့် ကာလီဖိုးနီးယားပြည်နယ်၊ ပမ်းစပရင်း (Palm Springs) ၌ ကွယ်လွန်သည်။
ဟောလိဝုဒ်ရှိ အောင်မြင်သူတို့ လျှောက်ရာလမ်း (Walk of Fame) ၌ သူ၏အမည်ကို ရေးထွင်းထားသည်။
thumb မီရှဲ ဝဲဘက် (၊ ၁၉၅၆ ခု၊ ဖေဖော်ဝါရီလ ၂၆ ဖွား) သည် ပြင်သစ်လူမျိုး စာရေးဆရာနှင့် ကဗျာဆရာ ဖြစ်သည်။
ငယ်ဘဝ ၁၉၅၆ ခုတွင် ပြင်သစ်ပိုင် လာဗီညွန် (Réunion) ကျွန်း၌ မွေးသည်။
မိခင်မှာ ကော်ဆီကန် သွေးပါသည့် အဲဂျီးရီးယားဖွား ဆရာဝန် လူစီ စက်ဆဲဒီ (Lucie Ceccaldi) ဖြစ်ပြီး ဖခင်မှာ တောင်တက်လမ်းပြ၊ နှင်းလျှောစီးသင် ရေနဲ သောမတ် (René Thomas) ဖြစ်သည်။
သို့ဖြစ်ရာ မီရှဲ သောမတ် တွင်သည်။
မွေးစမှ ငါးနှစ်အထိ အဖွားဖြစ်သူနှင့် အဲဂျီးရီးယား၌ နေသည်။
မိခင်မှာ ဟစ်ပီဆန်ဆန် နေထိုင်ကာ ဘရာဇီးသို့ ထွက်သွားသည်။
အသက် ၆ နှစ်ရောက်သော် အဖေဘက်မှ အဖွားဖြစ်သူနှင့်နေရန် ပြင်သစ်သို့ ရောက်လာသည်။
ထိုအိမ်၌ အိမ်ဖော်မိန်းမကြီး၏ အမည်မှာ ဝဲဘက် (Houellebecq) မည်သည်။
ထိုအမည်မှာ ကလောင်အမည် ယူဖြစ်သည့် အမည် ဖြစ်လာသည်။
မြန်မာဘာသာသို့ ပြန်ဆိုမှုများ ခေါင်းစဉ်ပြန်ဆို ခေါင်းစဉ်ပြန်ဆိုသူထုတ်ဝေနှစ်ထုတ်ဝေသူမှတ်ချက်Plateformeပလက်ဖောင်းမိုးသက်ဟန်အင်္ဂလိပ်ဘာသာပြန်မှ တစ်ဆင့်ပြန်ခြင်း ဖြစ်Lanzaroteလန်ဇာရိုတီမိုးသက်ဟန်၂၀၁၈နှစ်ကာလများ စာပေအင်္ဂလိပ်ဘာသာပြန်မှ တစ်ဆင့်ပြန်ခြင်း ဖြစ် ကိုးကား Category:၁၉၅၆ မွေးဖွားသူများ။
ဂျိမ်း ပတ္တာဆန် (၊ ၁၉၄၇ ခု၊ မတ်လ ၂၂ ဖွား) သည် အမေရိကန်လူမျိုး စာရေးဆရာဖြစ်သည်။
ဇာတ်ကောင် အဲလက်ခရော့ ပါဝင်သည့် စာအုပ်တွဲမှာ ထင်ရှားသည်။
မြန်မာဘာသာသို့ ပြန်ဆိုမှုများ ခေါင်းစဉ်ပြန်ဆို ခေါင်းစဉ်ပြန်ဆိုသူထုတ်ဝေနှစ်ထုတ်ဝေသူမှတ်ချက်Maximum Ride: The Angel Experimentသိမ်းငှက်လူသားကျော်စွာ (ဆေး−၂) ၂၀၁၉ငါတို့ စာပေ ကိုးကား Category:၁၉၄၇ မွေးဖွားသူများ။
အဲလီ ဝီဆယ် (၊ ၁၉၂၈ ခု၊ စက်တင်ဘာလ ၃၀ ဖွား) သည် ထရန်ဆေဗေးနီးယားဖွား ဂျူး−အမေရိကန် စာရေးဆရာ၊ ငြိမ်းချမ်းရေး နိုဘယ်ဆုရ နိုင်ငံရေးလှုပ်ရှားသူ ဖြစ်သည်။
ဂျူးတစ်ယောက်ဖြစ်ခြင်းကြောင့် အော့ဇဝပ်နှင့် အခြားအကျဉ်းစခန်းများ၌ နေခဲ့ရသည့် အတွေ့အကြုံကို စာအုပ် ထုတ်ထားသည်။
မြန်မာဘာသာသို့ ပြန်ဆိုမှုများ ခေါင်းစဉ်ပြန်ဆို ခေါင်းစဉ်ပြန်ဆိုသူထုတ်ဝေနှစ်ထုတ်ဝေသူမှတ်ချက်Nightညတင်မောင်မြင့်လင်းလွန်းခင် စာပေတိုက်Dawnမိုးသောက်အရုဏ်တင့်ဇော်၂၀၁၉လင်းလွန်းခင် စာပေတိုက် ကိုးကား Category:၁၉၂၈ မွေးဖွားသူများ။
Stephen King (2007) စတီဖန် ကင်း (၊ ၁၉၄၇ ခု၊ စက်တင်ဘာလ ၂၁ ဖွား) သည် အမေရိကန်လူမျိုး စာရေးဆရာ ဖြစ်ပြီး ခေတ်ပြိုင် ရင်သိမ့်တုန်၊ မျှော်ရင်ခုန်၊ သိပ္ပံစိတ်ကူးယဉ်၊ အံ့ဘနန်း ဇာတ်လမ်းများကို ရေးသားသည်။
မြန်မာဘာသာသို့ ပြန်ဆိုမှုများ ခေါင်းစဉ်ပြန်ဆို ခေါင်းစဉ်ပြန်ဆိုသူထုတ်ဝေနှစ်ထုတ်ဝေသူမှတ်ချက်Rita Hayworth and Shawshank Redemptionရှောရှန့်က မိန်းမလှလင်းတင့်သီဟ၂၀၁၈ဆုရောင်စဉ် စာအုပ်တိုက် ကိုးကား Category:၁၉၄၇ မွေးဖွားသူများ။
ရစ်ချတ် မေဆင် (၊ ၁၉၁၉-၁၉၉၇) သည် ဗြိတိန် စာရေးဆရာ ဖြစ်သည်။
ငယ်ဘဝနှင့် ပညာရေး ၁၉၁၉ ခု၊ မေလ ၁၆ ရက်တွင် မန်ချက်စတာမြို့အနီးတွင် မွေးသည်။
ဒေါ်ဆက်၌ ပညာသင်ကာ ရုပ်ရှင်မဂ္ဂဇင်းတစ်ခုတွင် အလုပ်ဝင်သည်။
ဒုတိယကမ္ဘာစစ်တွင် ဂျပန်ဘာသာသင်ကာ တရားခံစစ်လည်း လုပ်ခဲ့သည်။
ဘဝနိဂုံး ဆေးလိပ်အသောက်များသည့် ရစ်ချတ်မှာ လည်ချောင်းကင်ဆာနှင့် ရောမမြို့၌ လွန်သည်။
မြန်မာဘာသာသို့ ပြန်ဆိုမှုများ ခေါင်းစဉ်ပြန်ဆို ခေါင်းစဉ်ပြန်ဆိုသူထုတ်ဝေနှစ်ထုတ်ဝေသူမှတ်ချက်The Wind Cannot Readပန်းခြွေတဲ့ လေမောင် အောင်မွန်၁၉၈၄ဘဝ တက္ကသိုလ် စာပေ ကိုးကား Category:၁၉၁၉ မွေးဖွားသူများ Category:၁၉၉၇ ကွယ်လွန်သူများ။
ဒန်နီရယ် စတီး ( ၊ ၁၉၄၇ ခု၊ ဩဂုတ်လ ၁၄ ဖွား) သည် အမေရိကန် စာရေးဆရာ ဖြစ်သည်။
ပုံသေနည်းဆန်လှသည့် သူ၏ စာရေးပုံတွင် ချမ်းသာသော မိသားစု ရင်ဆိုင်ရသည့် အလိမ်ခံရမှု၊ ခြိမ်းခြောက်ခံရမှု၊ သတ်သေခြင်း၊ ထောင်ကျခြင်းတို့ ပါဝင်တတ်သည်။
မြန်မာဘာသာသို့ ပြန်ဆိုမှုများ ခေါင်းစဉ်ပြန်ဆို ခေါင်းစဉ်ပြန်ဆိုသူထုတ်ဝေနှစ်ထုတ်ဝေသူမှတ်ချက်Lovingအချစ်ဆုံးတင်မောင်မြင့် ကိုးကား Category:၁၉၄၇ မွေးဖွားသူများ။
မိုးသက်ဟန် (၁၉၈၂ ဖွား) သည် ဝတ္ထုရေးစာရေးဆရာ ဖြစ်သည်။
ဘာသာပြန်များအပြင် ပင်ကိုရေးများလည်း ရေးသားလျက်ရှိသည်။
ငယ်ဘဝ ၁၉၈၂ ခုတွင် ရန်ကုန်မြို့၊ မင်္ဂလာဒုံမြို့နယ်၌ မွေးသည်။
ရန်ကုန်မြို့တွင်ပင် ဇနီးဖြစ်သူနှင့်အတူ နေထိုင်။
အသက်ဇီ၀မွေးမြူမှုအတွက် စာပေဆိုင်ရာ အလုပ်ကို ဦးစားပေးဇောက်ချလုပ်ကိုင်။
ပင်ကိုရေးစာအုပ်ခြောက်အုပ်နှင့် ခေတ်ပြိုင်နိုင်ငံတကာ ၀◌တ္ထုဘာသာပြန်စာအုပ်နှစ်ဆယ်ကျော်ကို ထုတ်‌ေ၀ထားခဲ့။
စာပေလှုပ်ရှားမှု နှင်းဆီဖြူ စာပေဂျာနယ်၏ စာတည်းအဖြစ် လုပ်ကိုင်လျက် ရှိသည်။
ကိုယ်တိုင်ရေး စာအုပ်များ ခေါင်းစဉ်ထုတ်ဝေနှစ်ထုတ်ဝေသူမှတ်ချက်ငါတွေးသည်၊ ထို့ကြောင့် ဒေးကား မရှိ ဝတ္ထုတို စုစည်းမှု၂၀၁၀ကမ္ဘာအတု၊ ကောင်းကင်အတု၂၀၁၁တစ်သက်တစ်ကျွန်း၂၀၁၂ပျိုးလက်ဟန် နှင့် တွဲ၍ပျော်ရွှင်ခြင်းနိုင်ငံ၂၀၁၄သီးခြားနယ်နိမိတ်၂၀၁၈ လူကို သတ်ခြင်း ၂၀၂၀ ဘာသာပြန် စာအုပ်များ မူရင်းခေါင်းစဉ်မူရင်းရေးသူဘာသာပြန်ခေါင်းစဉ်ထုတ်ဝေနှစ်ထုတ်ဝေသူမှတ်ချက်Astonishing the GodsBen Okriဗလာမိုးကောင်းကင်ရဲ့ အစွန်းတစ်ဖက်မှာ၂၀၀၅South of the Border, West of the Sunဟာရူကီ မူရာကာမီနယ်ခြားတောင်ဘက်၊ နေမင်း အနောက်ဘက်၂၀၁၆The Alchemistပေါလို ကွေလိုသိုးကျောင်သားရဲ့ အနတ္တလွင်ပြင်၂၀၀၆Bamboo PeopleMetali Perkinsကလေးစစ်သား၂၀၁၅Kafka on the Shoreဟာရူကီ မူရာကာမီကမ်းခြေပေါ်မှာ ကက်ဖကာ၂၀၁၅International Flash Fictionsနိုင်ငံတကာ လျှပ်တပြက်ဝတ္ထုတိုများ၂၀၁၃International Postmodern Short Stories Collectionနိုင်ငံတကာ ပို့စ်မော်ဒန် ဝတ္ထုတိုများ၂၀၁၁Lanzaroteမီရှဲ ဝဲဘက်လန်ဇာရိုတီ၂၀၁၂Platformမီရှဲ ဝဲဘက်ပလက်ဖောင်း၂၀၁၆Norwegian Woodဟာရူကီ မူရာကာမီနော်ဝေတောအုပ်၂၀၁၁Spider Womenပင့်ကူလူသားများ၂၀၁၆ "ပင့်ကူလူသားများ (မိုးသက်ဟန်)" Pinballဟာရူကီ မူရာကာမီပင်ဘောMalay SketchesAlfian Saatအယ်ဒီတာအဖြစ် လုပ်ဆောင်Whateverမီရှဲ ဝဲဘက်ဘာဖြစ်ဖြစ်Herculine BarbinMichel Foucaultဟာကူလိုင်း ဘာဘင်Beauty Is a WoundEka Kurniawanအလှပဆုံး ဒဏ်ရာShort StoriesCharles Bukowskiချားလ် ဘူကောစကီး ဝတ္ထုတိုများ ကိုးကား Category:၁၉၈၂ မွေးဖွားသူများ။
မြတောင်ရွာ အမည်ရှိ ရွာများမှာ မြတောင်ရွာ၊ နွားထိုးကြီးမြို့နယ် မြတောင်ရွာ၊ ထီးချိုင့်မြို့နယ်။
​မြေတိုင်း ဦးစီးဌာန ()သည် သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာနလက်အောက်ရှိ ဦးစီးဌာနတစ်ခုဖြစ်သည်။
သမိုင်း​ကြောင်း ၁၉၀၅ ခုနှစ်မှ စတင်၍ မြန်မာနိုင်ငံ မြေတိုင်းလုပ်ငန်းများကို အိန္ဒိယမြေတိုင်းဌာန (SURVEY OF INDIA) မှ တာဝန်ယူ ဆောင်ရွက်ခဲ့သည်။
၁၉၄၆ ခုနှစ်၊ နိုဝင်ဘာလ ၁ ရက်မှစ၍ မြန်မာနိုင်ငံမြေတိုင်းဌာန (BURMA SURVEY DEPARTMENT) ကို ဘဏ္ဍာရေးနှင့် အခွန်ဝန်ကြီးဌာန လက်အောက်၌ စတင် ဖွဲ့စည်းပေးခဲ့သည်။
မြန်မာနိုင်ငံ မြေတိုင်းကျောင်းကို ၁၉၁၈ ခုနှစ်တွင် Special Survey အမည်ဖြင့် ရန်ကုန်မြို့တွင် စတင် ဖွင့်လှစ်ခဲ့ပြီး ၁၉၄၈ ခုနှစ်တွင် မြေတိုင်းသင်တန်းကျောင်းကို ပြင်ဦးလွင်မြို့၌ ဖွင့်လှစ်ခဲ့သည်။